钦定古今图书集成/理学汇编/字学典/第126卷 > 释宗奎
## 钦定古今图书集成/理学汇编/字学典/第126卷 > 释宗奎

按《祝氏集略》：释宗奎，杭州人。祝允明奎上人署书赞
曰：“雄颖伟墨，突如其来。云谁之为？缁师宗奎。佛有三
昧，散在百观。子以其馀，戏入书翰。天宫宝树，截万桢
干。昆刀瑚珠，钩钺锁锥。纵横阖辟，缔构辗转。按规抚
矩，束带顶冕。千力万气，曳斫不断，平原风骨。漙光首
面，耳目警耸。谁敢亵玩？众夫瞻仰。老史作赞。”